## Carlos Mazón coneix el procés de restauració del mantell de les clarisses de la Mare de Déu de l’Assumpció d’Elx en l’IVC+i

*** Esta peça, que data de 1931, vist la Mare de Déu en les representacions extraordinàries del Misteri d’Elx que tenen lloc l’1 de novembre dels anys parells**

**València.**

El president de la Generalitat, Carlos Mazón, ha visitat l’Institut Valencià de Conservació, Restauració i Investigació (IVC+i), que està restaurant el mantell de les clarisses de la Mare de Déu de l’Assumpció d’Elx.

Esta peça, que data de l’any 1931, està sent sotmesa a una neteja mecànica professional en l’IVC+i, així com a una correcció de deformacions.

En l’actualitat, este mantell vist la imatge de la Mare de Déu en les representacions extraordinàries de la Festa o Misteri d’Elx que tenen lloc el dia 1 de novembre dels anys parells.

La restauració d’esta peça va ser la primera mesura que va adoptar Carlos Mazón com a president d’honor del Patronat Rector del Misteri d’Elx l’agost del passat any. Després de l’anunci, el mantell va viatjar a València per a la seua reparació juntament amb els coixins dels segles XIX i XX.

L’objectiu és que el mantell i els coixins estiguen restaurats i llestos per a la imatge de la Mare de Déu en les celebracions de l’1 de novembre en el tancament d’any jubilar.

En la seua visita a l’Institut, el president ha estat acompanyat per l’alcalde d’Elx, Pablo Ruz.

Fecha: 25/07/2025